مائي الهه وسائي

زندگي جو احوال 
مائي الهه وسائي برطانوي هندستان ۾ سجاول تعلقو، ٺٽو ضلعو (موجوده سجاول ضلعو) جي ڳوٺ محمد شاھ ڍڍڙ ۾ 1928ع ۾ خمُون مير بحر جي گهر ۾ جنم ورتو.هوءَ سنڌ جي مشهور ڳائڻي جيوڻي ٻائيءَ جي ساهيڙي ۽ همعصر هئي. تڏهن ڪلامن جي رڪارڊنگ گراموفون تي ٿيندي هئي ۽ جيوڻي ٻائي، مائي الهه وسائي، ماسٽر چندر، خان بلوچ'سونا خان بلوچ موسيقيءَ جي دنيا جا وڏا نالا هئا. خمُون مير بحر نڙ ساز جوڙڻ ۽ وڄائڻ جو ماهر هو. مائي الهه وسائي 12 سالن جي ڄمار ۾ راڳ جي سکيا وٺڻ شروع ڪئي ۽ 20 سالن جي ڄمار ۾ باقاعده ڳائڻ شروع ڪيو.صدارتي ايوارڊ يافتھ لوڪ ڳائڻي مائي الله وسائي جي وڇوڙي کي 13 سال وهامي ويا مائي الهه وسائي گائڪي جي سکيا استاد حاجي ماڙيچو ۽ استاد فدا حُسين کان ورتي. هن ڍولڪ نواز استاد خميسو چانڊيو سان شادي ڪئي. اٽڪل 300 ڪلام ڳايائين جيڪي سنڌ جي ڪنڊ ڪڙڇ تائين مقبول ٿيا. مائي الهه وسائي آخر ۾ گلي جي ڪينسر جهڙي موذي مرض ۾ مبتلا ٿي پئي.

 مڃتا 
مائي الهه وسائي سنڌ جي هر شهر ۾ ڳائڻ لاءِ ويندي هئي. سندس ڳاتل ڪلام ريڊيو پاڪستان حيدرآباد ۽ پاڪستان ٽيليويزن نيٽ ورڪ ڪراچي سينٽر تان نشر ٿيا. انسٽيٽيوٽ آف سنڌالاجي سنڌ يونيورسٽي ڄامشورو پاران 1999ع ۾ سندس آواز ۾ ڪيسيٽ رڪارڊ ڪري جاري ڪئي وئي.https://books.google.com.pk/books?id=WfiDLtPDkPIC&pg=PA183&lpg=PA183&dq=allah+wasai&source=bl&ots=NE8s2vUWmt&sig=wVMwkGecFfdkabeq6T8lfzJtJpo&hl=en&sa=X&ved=0ahUKEwian6XolabaAhWIOxQKHYpDASI4FBDoAQhBMAY#v=onepage&q=allah%20wasai&f=false کيس وفات کانپوءِ مڃتا طور حُڪومت پاڪستان 23 مارچ 2007ع تي تمغهء امتياز سان نوازيو ويو.Twenty-six awards on Pakistan Day | Karachi | thenews.com.pk | Karachi مائي الهه وسائي کي شاهہ عبداللطيف ڀٽائي جي عرس مبارڪ جي موقعي تي منعقد ڪانفرنس ۾ شرڪت ۽ استاد بخاري جي ڪلام “پيار درياھ آ درياھ به لٽجي ٿو وڃي” ڳائڻ تي ثقافت ۽ سياحت کاتي پاران شاھ لطيف ايوارڊ سان نوازيو ويو.HYDERABAD: Global moots on Bhitai proposed - Newspaper - DAWN.COM

 وفات 
مائي الهه وسائي گلي جي ڪيسر جي بهاني 29 اپريل 2003ع ۾ فاني جهان مان لاڏاڻو ڪري وئي.

 حوالا 

زمرو:پاڪستاني فيميل سنگرز
زمرو:پاڪستاني لوڪ راڳي
زمرو:راڳي
زمرو:سنڌي راڳي
زمرو:سنڌي ڳائڻيون
زمرو:سنڌي ماڻھو
زمرو:ويھين صديءَ جون پاڪستاني ڳائڻيون
زمرو:20هين صدي جون پاڪستاني عورت ڳائڻيون
زمرو:1928ع جون پيدائشون